– Իհարկե, այս հարցի հասցեատերը ես չեմ, բայց նախ և առաջ պետք է պարզել, թե ինչ է իրականում տեղի ունեցել և արդյոք այդ որոշումը կայացվել է «վերջին պահին»: Նման խնդիր իսկապես կա, երբ ազդակները Հայաստանի կողմից ընթանում են որոշակի ուղղությամբ, և հետո որոշումը գնում է մեկ այլ ուղղությամբ: Անհրաժեշտ է հասկանալ, թե որոնք են դրա պատճառները: Վարկածները, բացատրությունները տարբեր են: Բայց կարծում եմ, որ անժխտելի է այն փաստը, որ Հայաստանը շատ բարդ իրադրության մեջ է: Հայաստանը փոքր երկիր է, շատ երկրների հետ համեմատած՝ աղքատ պետություն է: Այս երկիրը գտնվում է շատ բարդ աշխարհագրական դիրքում և ենթարկվում է մարտահրավերների իր հարևանների կողմից: Խոսքը ոչ միայն Ադրբեջանի, այլև Թուրքիայի մասին է: Երբեմն խնդիրներ են ծագում նույնիսկ Վրաստանի հետ: Իսկ մյուս հարևանը՝ Իրանը, բարդ հարաբերություններ ունի աշխարհի երկրների մեծ մասի հետ: Հետևաբար շատ դժվար է Հայաստանի համար լինել կանխատեսելի: Այս իմաստով ես չեմ կարող մեղադրել Հայաստանի ղեկավարությանը և հասկանում եմ, թե ինչ վիճակում է Հայաստանը: Բայց կարծում եմ, որ դուք գուցե ճիշտ եք այն առումով, որ եթե սա դառնա լուրջ միտում, կարող է խնդիրներ ստեղծել այլ պետությունների հետ Հայաստանի հարաբերությունների համար: